- Ես չգիտեմ մի կառավարություն, որը իշխանության գալուց հետո ժամանակ չուզի, չասի, որ դրա համար ժամանակ է պետք: Հայաստանի պես տնտեսությունները վերականգնելու համար, այո, ժամանակ է պետք, բայց կան գործընթացներ, որոնք առաջին մեկ ամսում կարելի է անել: Եղբայրս իր վարչապետության առաջին իսկ ամսում ժողովրդին իրականությունն ասաց, ասաց. «Ժողովուրդ, մեր բյուջեն ճեղքված ունի, մինչ այդ դրա մասին չենք խոսել, բայց 60 միլիոնի ճեղքված կա, գոտիներս պետք է ձգենք, լավ չենք ապրելու՝ մինչև այդ հարցը չլուծենք»: Դրանից հետո որևէ կառավարություն չի փորձել ճիշտն ասել, եկել են, տարբերությունը տեսել են, անընդհատ վարկեր են վերցրել, դրա համար պետական պարտքի սահմանն ավելացել է, այն թողնվում է մեր երեխաների, մեր ապագա սերունդների վրա, իսկ թե ինչ է ստեղծվել ծախսված գումարներից, ինչ արժեքային բան ենք ստեղծել... Չկա: Հայաստանի հանրությունը հեռանկար չի տեսնում, կառավարությունն էլ հեռանկար չունի, ուղղություն չունեն, տեսլական չունեն, չգիտեն, թե օրենքները, որոնք ընդունում են 2-3 տոկոս տնտեսական աճ ապահովելու համար, ինչի՞ համար են արվում, տնտեսական ի՞նչ հեռանկարների: